Konferencie biskupov Slovenska

**Modlitba za pokoj v národe:**

Všemohúci Bože,

ty si stvoril ľudí,

aby v pokoji žili na Zemi

a zveľaďovali všetko, čím si naplnil ich život;

všetkých si chránil pred zlom a viedol v pokoji;

vypočul si tých, čo ti s dôverou prednášali svoje prosby,

a požehnával si každého, kto v pokore žiadal o tvoju milosť.

Preto ti dnes s dôverou predkladáme túto modlitbu za našu krajinu:

aby v nej vzájomný dialóg a túžba po spravodlivosti

zvíťazili nad ohováraním a korupciou;

aby naši verejní predstavitelia spojili sily

v boji so zlom a každou neprávosťou;

aby sme všetci hľadali spoločné dobro,

zastali sa najslabších, pomohli chudobným

a žili jeden pre druhého ako členovia veľkej rodiny,

ktorej pravý domov nájdeme len v tebe,

nebeský Otče.

Skrze Krista, nášho Pána.

Amen.